જોવા જઇયે તો સોમવારે રૂપિયો 22 પૈસા ગગડીને 71.21 રૂપિયા પર બંધ થયો હતો, જયારે મંગળવારે પણ રૂપિયામાં સતત ઘટાડો જોવા મળ્યો છે. મંગળવારે રૂપિયો 12 પૈસા ગગડીને 71.33 પર આવી ચુક્યો છે. હાલમાં છેલ્લા કેટલાક દિવસોથી રૂપિયો નબળો પડી રહ્યો છે તેની પાછળ કાચા તેલની કિંમતમાં વધારો અને ડોલરની વધતી માંગ જવાબદાર છે. અમેરિકી ડોલર મજબૂત થવાને કારણે એશિયાના બીજા દેશોની કરન્સી પર તેનો પ્રભાવ પડતો દેખાઈ રહ્યો છે.